C 347/190
BG
Официален вестник на Европейския съюз
9.9.2022 г.
Четвъртък, 10 март 2022 r.
11. призовава всички държави членки, Европейската служба за външна дейност и делегацията на ЕС в Мексико да повдигат въпроса за правата на човека пред мексиканските си партньори и да поставят в центъра на диалозите между ЕС и Мексико закрилата на журналистите и на защитниците на правата на човека; настоятелно призовава делегацията на ЕС и държавите членки да прилагат изцяло Насоките на ЕС относно защитниците на правата на човека и относно свободата на изразяване онлайн и офлайн, за да предоставят цялата необходима подкрепа за работата на защитниците на правата на човека и журналистите; 12. подчертава значението на Мексико като стратегически партньор; припомня значението на силните и задълбочени отношения между ЕС и Мексико и потвърждава отново ангажимента си да насърчава тези отношения чрез актуализираното Глобално споразумение между ЕС и Мексико, което допълнително укрепва разпоредбите относно правата на човека и дава възможност на ЕС и на Мексико да обсъждат редица въпроси, като правата на човека, с гражданското общество, включително журналисти, защитници на правата на човека и други, на многостранно равнище; 13. възлага на своя председател да предаде настоящата резолюция на Съвета, Комисията, заместник-председателя на Комисията/върховен представител на Съюза по въпросите на външните работи и политиката на сигурност, държавите членки, временното председателство на Общността на латиноамериканските и карибските държави, генералния секретар на Организацията на американските държави, Евро-латиноамериканската парламентарна асамблея и президента, правителството и Конгреса на Мексико.